钦定古今图书集成/明伦汇编/官常典/第503卷 > 郭密
## 钦定古今图书集成/明伦汇编/官常典/第503卷 > 郭密

按《宋史》本传：“密，贝州经城人。躯干雄伟，膂力绝人。幼
孤，随母适同郡王乙，因冒姓王氏。以知瀛州马仁瑀
荐，隶晋王帐下，给事左右。太宗即位，补指挥使，复姓
郭氏。至淳化间，凡八迁，移贝州驻泊兵马部署。会夏
人寇边，以密有武略，擢领安州观察使，充灵州兵马
都部署，训练士卒，号令严肃，夏人畏服，边境赖以宁”
谧。至道二年卒，年五十八。赠保顺军节度。